CONVOCATÒRIA DE CONCURS D'IDEES SOBRE APLICACIONS QUE REUTILITZEN DADES OBERTES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2922)
  + [Valencià](/va/acuerdo/2922)






Selector de idioma

Leer

* [Español](/es/acuerdo/2922)
* [Valencià](/va/acuerdo/2922)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS D'IDEES SOBRE APLICACIONS QUE REUTILITZEN DADES OBERTES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS D'IDEES SOBRE APLICACIONS QUE REUTILITZEN DADES OBERTES DE LA UNIVERSITAT D'ALACANT

Data d'aprovació
:   14/07/2014

Data de publicació
:   14/07/2014

Òrgan competent
:   Vicerector de Tecnologies de la Informació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2922.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2922)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2922)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS D'IDEES SOBRE APLICACIONS QUE REUTILITZEN DADES OBERTES DE LA UNIVERSITAT D'ALACANT&url=https://www.boua.ua.es/va/acuerdo/2922)

**Títol:** CONVOCATÒRIA DE CONCURS D'IDEES SOBRE APLICACIONS QUE REUTILITZEN DADES OBERTES DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Tecnologies de la Informació

**Data d'aprovació:** dilluns, 14 de juliol de 2014

CONVOCATÒRIA DE CONCURS D'IDEES SOBRE APLICACIONS QUE REUTILITZEN DADES OBERTES DE LA UNIVERSITAT D'ALACANT

BASES DEL CONCURS

EL VICERECTORAT DE TECNOLOGIES DE LA INFORMACIÓ DE LA UNIVERSITAT D'ALACANT per mitjà del present anunci convoca a un CONCURS D'IDEES SOBRE LA REUTILITZACIÓ DE DADES OBERTES d’acord amb les BASES SEGÜENTS:

PRIMERA.- SOBRE EL MOTIU DEL CONCURS

Aquest concurs d'idees té com a objectiu principal fomentar l'obertura de dades i la participació, en la iniciativa del portal de dades obertes de la Universitat d'Alacant, de la comunitat universitària, en particular, i de la ciutadania en general. Per això, aquest concurs promou l'empreniment infomediari (basat en la reutilització d'informació) a través de la proposta d'idees sobre aplicacions potencialment útils que reutilitzen dades de la Universitat d'Alacant que estiguen obertes o que siguen susceptibles d'obertura en un futur.

SEGONA.- SOBRE ELS PARTICIPANTS

Podran participar-hi totes aquelles persones físiques o jurídiques que ho desitgen. A més, les persones físiques hi podran concórrer de manera individual o agrupada. En qualsevol cas, el premi del concurs s'atorgarà a la proposta d'idea amb independència del nombre de participants en la seua elaboració. Una mateixa persona o grup de persones podrà participar en el concurs amb més d'una idea.

TERCERA.- SOBRE ELS PREMIS

Hi haurà premis a les cinc millors idees, un primer premi i quatre accèssits (als premis se'ls aplicarà la retenció corresponent segons legislació vigent). Els premis són els següents:

-1r premi: 800 €

-Cada accèssit: 300 €

QUARTA.- SOBRE EL JURAT

El jurat estarà compost per representants del Vicerectorat de Tecnologies de la Informació i del grup de recerca WaKe de la Universitat d'Alacant. Cap dels membres del grup de recerca Wake podrà presentar-se a aquest concurs. El jurat estarà compost per les persones següents:

-Presidència: vicerector de Tecnologies d'Informació o persona en qui delegue.

-Secretaria: directora del grup de recerca WaKe o persona en qui delegue.

-Vocal 1: director del Secretariat de Tecnologies de la Informació o persona en qui delegue

-Vocal 2: membre del grup de recerca WaKe

-Vocal 3: membre del grup de recerca WaKe

La composició final del jurat es farà pública en el lloc web

<http://datos.ua.es/va/acercade/concurs-d-idees.html>

CINQUENA.- SOBRE LA PARTICIPACIÓ

Cada participant o grup de participants haurà de lliurar un document en format PDF que continga la informació següent:

-Quin problema es resol amb la idea proposada?

-Com es resol el problema? Descripció de la solució.

-Descripció de les dades obertes que són necessàries per a dur a terme la solució proposada.

-Exemple d'un escenari d'ús de la idea proposada (incloent-hi tota la informació que siga considerada rellevant, com ara diagrames de flux o descripció gràfica d'interfícies d'usuari, etc.).

-Descripció dels usuaris esperats.

-Plataforma on s'ha de dur a terme la implementació de la idea: xarxes socials, aplicacions mòbils, web, etc.

-Necessitats tècniques per al desenvolupament de la idea.

Aquest document s'ha de basar en la plantilla que es troba en l'annex 1 que pot ser descarregada en

<http://datos.ua.es/va/acercade/concurs-d-idees.html>

i haurà de tenir una longitud aproximada d'entre 2 i 6 pàgines (com a màxim). El document amb la proposta es lliurarà per mitjà d'un correu electrònic a qviqg@bx.qk juntament amb les dades de participació: nom i cognoms, DNI o CIF, adreça de correu electrònic de contacte i número de telèfon de contacte. Aquestes dades són obligatòries i, de conformitat amb la Llei Orgànica 15/1999, de 13 de desembre, de protecció de dades de caràcter personal, formaran part d'un fitxer temporal del qual és responsable el Vicerectorat de Tecnologies de la Informació de la Universitat d'Alacant. Així mateix, en facilitar les dades sol·licitades, les persones participants presten el seu consentiment per a poder dur a terme el tractament de les dades personals amb la finalitat de poder desenvolupar el present concurs de manera satisfactòria. A més, es podrà exercir els drets d'accés, rectificació o cancel·lació, així com revocar el seu consentiment enviant una comunicació a

[olkkp@fi.by](mailto:hrerv@xu.xd).

Una vegada enviada la proposta, es rebrà un justificant de recepció en l'adreça de correu que la persona participant proporcione. Aquest justificant de recepció servirà de confirmació de la participació d'aquesta proposta.

SISENA- SOBRE ELS TERMINIS DE PRESENTACIÓ

La data límit de presentació de propostes es fixa per al 30 de setembre de 2014 a les 23:59 hores (hora espanyola). Una vegada passat el termini es realitzaran unes llistes de propostes admeses i excloses, i es donarà un termini de 10 dies hàbils per a esmenar possibles deficiències en les dades obligatòries lliurades.

SETENA- SOBRE LA PUBLICACIÓ DELS ACTES DE DESENVOLUPAMENT DE LA CONVOCATÒRIA

La publicació de tota la informació rellevant sobre la convocatòria es farà per mitjà del lloc web

<http://datos.ua.es/va/acercade/concurs-d-idees.html>

Així com el lloc, la data i l’hora de l'acte on es faran públiques les propostes que resulten premiades.

VUITENA.- SOBRE ELS CRITERIS DE VALORACIÓ

La valoració de les propostes presentades es realitzarà seguint els criteris següents:

-Rellevància (20 sobre 100): tant de nous conjunts de dades obertes proposades com de l'ús de les dades obertes existents en datos.ua.es.

-Impacte (20 sobre 100): potencial d'ús en la comunitat universitària o en la ciutadania en general en relació amb la universitat.

-Utilitat (20 sobre 100): soluciona un problema que fa la vida diària més fàcil.

-Originalitat (20 sobre 100): innovació i creativitat.

-Viabilitat tècnica i legal (10 sobre 100).

-Qualitat de la redacció de la proposta (10 sobre 100).

Per a valorar els criteris s'ha proposat un barem l'especificació del qual es mostra en l'annex 2. Perquè la proposta puga optar a un premi ha de complir les condicions següents:

-Obtenir un mínim de 5 punts en cada apartat; la puntuació global serà major o igual de 50 punts.

-Usar almenys un conjunt de dades relacionat amb la Universitat d'Alacant (estiga o no publicat en datos.ua.es en l'actualitat).

NOVENA.- SOBRE LES CONDICIONS DE PARTICIPACIÓ

La participació en el concurs d'idees queda supeditada a les condicions següents:

-És responsabilitat de les persones participants assegurar que la proposta siga original.

-La Universitat d'Alacant podrà difondre qualsevol informació relacionada amb la idea i les persones que la van proposar per a donar-la a conèixer per qualsevol mitjà que la Universitat d'Alacant estime convenient.

-L'objectiu de la Universitat d'Alacant és que la comunitat universitària es puga beneficiar de les idees proposades en aquest concurs, per la qual cosa la Universitat d'Alacant podrà desenvolupar qualsevol d'aquestes idees.

DESENA- RECURSOS

Contra aquesta convocatòria i tots els actes que se’n deriven, podrà interposar-se recurs potestatiu de reposició en el termini d'un mes a partir de l'endemà de la data de publicació o notificació dels actes. O, també, recurs contenciós administratiu en el termini de 2 mesos computats de la mateixa forma que s'ha indicat amb anterioritat davant els jutjats contenciosos administratius a Alacant.

ONZENA-MARC LEGAL I PRESSUPOSTARI

La dotació màxima per a aquesta convocatòria és de  2.000 € i es troba consignada en els crèdits del capítol IV del pressupost del Vicerectorat de Tecnologies de la Informació. L'execució d’aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Alacant, 14 de juliol de 2014

EL VICERECTOR DE TECNOLOGIES DE LA INFORMACIÓ

Francisco Maciá Pérez

ANNEX 1.- PLANTILLA PER A L’ELABORACIÓ DEL DOCUMENT DE LA PROPOSTA

Títol de la proposta:

Participant/s (incloent-hi nom i cognoms de cada participant, així com el seu DNI o CIF, adreça de correu electrònic i el seu telèfon de contacte):

Aquestes dades són obligatòries i, de conformitat amb la Llei Orgànica 15/1999, de 13 de desembre, de protecció de dades de caràcter personal, formaran part d'un fitxer temporal del qual és responsable el Vicerectorat de Tecnologies de la Informació de la Universitat d'Alacant. Així mateix, en facilitar les dades sol·licitades, les persones participants presten el seu consentiment per a poder dur a terme el tractament de les dades personals amb la finalitat de poder desenvolupar el present concurs de manera satisfactòria. A més, es podrà exercir els drets d'accés, rectificació o cancel·lació, així com revocar el seu consentiment enviant una comunicació a zslvu@dd.lu.

1. Introducció

En aquesta secció s'ha de detallar la informació següent:

1)Descripció breu de la idea proposada.

2)Problema que es resol amb la idea proposada.

3)Motivació i utilitat de la idea per a la comunitat universitària o per a la societat en general.

2. Descripció de la solució

En aquesta secció s'ha de descriure com es resol el problema detectat. És a dir, s'ha d'explicar la solució que deriva de la idea proposada.

S'hi ha d'incloure també informació sobre la plataforma on es duria a terme la implementació de la idea: xarxes socials, aplicacions mòbils, web, etc.

Finalment, s'ha d'aportar algun detall sobre qualsevol aspecte necessari (tècnic o d'una altra índole) per a desenvolupar la idea.

3. Ús de dades obertes

En aquesta secció s'han de descriure les dades obertes necessàries per a dur a terme la solució proposada. Recorda que almenys un conjunt de dades ha d'estar relacionat amb la Universitat d'Alacant (no cal que actualment estiguen obertes aquestes dades).

4. Usuaris

Descripció dels usuaris esperats.

5. Exemple

Exemple d'un escenari d'ús de la idea proposada (incloent-hi tota la informació que siga considerada rellevant, com aar diagrames de flux o descripció gràfica d'interfícies d'usuari, etc.).

6. Referències

Si n’hi haguera, s'han d'especificar referències a altres fonts.

ANNEX 2.- BAREM

|  |  |  |  |  |
| --- | --- | --- | --- | --- |
|  | Insuficient | Suficient | Bé | Excel·lent |
| RELLEVÀNCIA - És el conjunt de dades obertes proposat significatiu en el context universitari? Si s'usen dades obertes externes a la universitat, són aquestes pertinents? | No és rellevant: 0 punts | És mínimament rellevant:  5 punts | És suficientment rellevant: 10 punts | És molt rellevant:  20 punts |
| IMPACTE - Potencial interès en la comunitat universitària o en la ciutadania en general en relació amb la universitat | L'interès és molt baix: 0 punts | Encara que sembla que pot despertar interès, aquest és mínim: 5 punts | L'interès és suficient: 10 punts | L'interès és molt alt:  20 punts |
| UTILITAT - En quina mesura la proposta soluciona un problema quotidià, facilitant el dia a dia? | No soluciona cap problema quotidià: 0 punts | Ajuda en certa mesura al dia a dia: 5 punts | És bastant útil: 10 punts | És vital per al dia a dia: 20 punts |
| ORIGINALITAT - Innovació i creativitat. Per exemple, una evidència d'originalitat seria la combinació de dades procedents de la universitat amb altres dades obertes externes a la universitat | No és gens original: 0punts | Hi ha un element innovador: 5 punts | La idea és bastant innovadora: 10 punts | La idea és revolucionària: 20 punts |
| VIABILITAT TÈCNICA I LEGAL - És viable? | No es donen indicis de la seua viabilitat: 0 punts | Es mostren indicis que és viable legalment però no tècnicament o viceversa: 5 punts | Es mostren indicis que és viable tant tècnicament com legalment:  10 punts | no aplicable |
| QUALITAT DE LA REDACCIÓ DE LA PROPOSTA | La redacció és insuficient, no és clara ni precisa: 0 punts | La redacció de la proposta és suficient per a entendre-la: 5 punts | La redacció de la proposta està molt ben explicada i detallada: 10 punts | no aplicable |





[Carretera Sant Vicent del Raspeig s/n  
03321 Sant Vicent del Raspeig - Alacant  
 Tel. 52 581 2015 - Fax 73 559 4901](https://www.google.es/maps/@22.701355,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12214&trk=tyah&trkInfo=tarId%0T8856244235384%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)